בנז'מן דה רוטשילד

בנז'מן דה רוטשילד (בצרפתית: Benjamin de Rothschild;‏ 30 ביולי 1963 – 15 בינואר 2021) היה בנקאי יהודי-שווייצרי, יושב ראש קבוצת אדמונד דה רוטשילד, בנק פרטי אותו ייסד אביו והוא בבעלות משפחתו. נולד בנויי-סיר-סן, צרפת, בנו של הברון והבנקאי היהודי-שווייצרי אדמונד אדולף דה רוטשילד, ושל נאדין לופיטאלייה (נולדה ב-1932), שחקנית צרפתייה שהתגיירה. הוא היה צאצא של הענף הפריזאי של משפחת רוטשילד, נינו של הנדיב הידוע אדמונד ג'יימס דה רוטשילד. סבתו מצד אביו הייתה הברונית השווייצרית, נעמי הלפן (1888-1968) שהייתה הנכדה של הבנקאי היהודי-ספרדי יוג'ין פרייר שמשפחתו היו יריבים בתחום הבנקאות של הרוטשילדים. דה רוטשילד למד במכון פלורימונט (Florimont) בשווייץ והיה בעל תואר ראשון במנהל עסקים מאוניברסיטת פפרדין (Pepperdine) במליבו, קליפורניה. ב-1989, הקים חברה משלו, Trésorerie Benjamin de Rothschild (אחר כך Compagnie Benjamin de Rothschild SA), המתמחה בניהול סיכונים כלכליים. שמוזגה בתוך החברה שהקים אביו קבוצת אדמונד דה רוטשילד. לאחר מותו של אביו ב-1997, הפך ליושב הראש של קבוצת אדמונד דה רוטשילד. הקבוצה פעילה במגזרים פיננסיים רבים, בכללם בנקאות פרטית, אחזקת מבנים, ניהול השקעות ושירותי ייעוץ עסקי. בנז'מן דה רוטשילד היה יושב-ראש מועצת המנהלים של קבוצת אדמון דה רוטשילד, יושב-ראש מועצת המנהלים של Compagnie Financière Edmond de Rothschild, יושב-ראש מועצת המנהלים של CBR,‏ Compagnie Benjamin de Rothschild SA ויושב-ראש מועצת המנהלים של הבנק הפרטי Banque privée Edmond de Rothschild SA Genève. הקבוצה כוללת גם את קרנות אדמונד דה רוטשילד (זרוע פילנתרופית), מותג סגנון החיים Edmond de Rothschild Heritage (המשווק יין וגבינה יוקרתיים, מלונות יוקרה ומסעדות). בשנת 1965, רכשה הקבוצה את בנק כללי לישראל, בינואר 1997 מכרה את בנק כללי לקבוצת הבנקאות אינווסטק מדרום אפריקה. בשנת 1999, הקים קרן הון סיכון בישראל (Edmond De Rothschild Israel Opportunity Fund). הקרן, שהייתה בתחילה בהיקף של 20 מיליון דולר, התמקדה בחברות סטארט-אפ בשלב הגרעין (Seed Investment), ונוהלה בשיתוף עם חברת ג'יי.סי. טכנולוג'יס - הזרוע העסקית של המכללה הטכנולוגית בירושלים. בהמשך פעלה בשיתוף עם חברת פולאר השקעות. ב-2010 העריך רוטשילד את הונו האישי ב-4 מיליארד אירו (שהם כ-6 מיליארד דולר). אולם, על העסקים שהוא מנהל הוא אמר: "קשה לדעת או אפילו להעריך את שוויים... בכל מקרה הם אינם למכירה". לאחר מותו בינואר 2021 העריך מגזין פורבס שהונו האישי עמד על כ-1.4 מיליארד דולר כשנפטר. נישא לאריאן דה רוטשילד (שם נעורים: לאנגנר) ב-23 בינואר 1999 ולזוג ארבעה ילדים. בנז'מן דה רוטשילד היה שייט נלהב והמשיך בכך מסורת משפחתית. ב-2001 ייסד את קבוצת גיטאנה (Gitana Team), קבוצת ספורט שעוסקת בשיט מפרשיות. בקבוצתו חברים השייטים בעלי השם העולמי: לואיק פרון או ליונל למונשואה. נפטר מהתקף לב ב-15 בינואר 2021. נקבר בבית העלמין היהודי בז'נבה (צר'). הערה: אילן יוחסין זה אינו כולל את כל חברי משפחת רוטשילד, אלא מתרכז באישים בולטים בה, בפרט בענפים הצרפתי והבריטי. Edmond de Rothschild Group Compagnie Benjamin de Rothschild SA Gitana Team (אורכב 08.10.2011 בארכיון Wayback Machine) Rothschild takes pleasure in sailing, CNN,‏ 19.11.2002 ‏ Frank J. Prial, Baron Edmond de Rothschild, 71, French Financier, Dies, The New York Times, 4.11.97 Frank J. Prial, Wine Talk; Another Rothschild Stands Behind a Bordeaux, The New York Times, 1.10.97 ג'ודי מלץ, ‏רוטשילד חוזר לארץ: מקים חברה למימון חברות היי-טק וניהול נכסים, באתר גלובס, 10 בנובמבר 1999 ג'ודי מלץ, ‏קבוצת רוטשילד מביאה לקוחות אירופיים המתעניינים בהשקעה בארץ, באתר גלובס, 28 בפברואר 2000 גיא רולניק, איתן אבריאל, הברון בנג'מין דה רוטשילד בראיון נדיר: "כלכלת ארצות הברית גמורה, לפחות כרגע", באתר TheMarker‏, 20 באוקטובר 2010 ליאור דטל, קרן רוטשילד תשקיע 10 מיליון שקל בקידום סטודנטים מהפריפריה, באתר TheMarker‏, 15 בספטמבר 2010 יורם גביזון, קרן אדמונד דה רוטשילד תורמת 50 מיליון שקל למלחמה בקורונה, באתר TheMarker‏, 19 במרץ 2020 איתן אבריאל, גיא רולניק, זה לא כל כך פשוט להיות רוטשילד, באתר הארץ, 21 באוקטובר 2010 בנק כללי לישראל עבר לקבוצת רוטשילד, קול העם, 5 באוקטובר 1965 אורנה רביב, ‏הושלמה רכישת השליטה בבנק כללי על ידי אינווסטק, באתר גלובס, 1 בינואר 1997 סטלה קורין-ליבר, ‏אינווסטק, בעלת השליטה בבנק כללי, עשויה להשתלב בהתמודדות על דיסקונט, באתר גלובס, 24 במאי 1998 הארץ, ‏משפחת רוטשילד מקימה קרן הון סיכון בישראל, באתר גלובס, 29 בספטמבר 1999 ג'ודי מלץ, ‏קבוצת רוטשילד תשקיע 20 מיליון ד' בקרן הון סיכון שתתמקד בחברות סטארט-אפ, באתר גלובס, 29 בנובמבר 1999 אלי דניאל, פולאר השקעות וקרן רוטשילד מרחיבות השותפות: קרן ההשקעות רכשה כ-7.7% מפולאר סחר תמורת 4.6 מיליון יורו, באתר הארץ, 23 במאי 2004 David Dawkins (19 ינו' 2021). "Billionaire Benjamin De Rothschild, Heir To Storied Banking Fortune, Dies At 57". Forbes. {{cite web}}: (עזרה) סוכנויות הידיעות, המיליארדר בנג'מין רוטשילד, צאצא של "הנדיב הידוע", מת מהתקף לב, באתר TheMarker‏, 16 בינואר 2021